আশা ভাট

আশা ভাট (জন্ম: ৫ই সেপ্টেম্বর ১৯৯২) হলেন কর্ণাটকের একজন ভারতীয় মডেল, প্রকৌশলী এবং সুন্দরী প্রতিযোগিতায় শিরোপাধারী। তিনি ২০১৪ সালের মিস সুপারন্যাশনাল প্রতিযোগিতা জয়াভ করেছেন। তিনি প্রথম ভারতীয় মডেল হিসেবে এই প্রতিযোগিতা জয়লাভ করেছিলেন। আশা ভাট ১৯৯২ সালের ৫ই সেপ্টেম্বর তারিখে ভারতের কর্ণাটকের শিমোগা জেলার একটি শিল্প শহর ভাদ্রবতীতে জন্মগ্রহণ করেছেন। তিনি কন্নড় ব্রাহ্মণ পিতা-মাতা সুব্রহ্মণ্য এবং শ্যামলা ভাটের কন্যা। তাঁর বাবা-মা উভয়ই মেডিকেল গবেষণাগারের কর্মকর্তা এবং তাঁরা উভয়েই ভদ্রাবতী শহরের ক্লিনিকাল গবেষণাগারগুলোতে কর্মরত ছিলেন। তাঁর এক বড় বোন ডক্টর অক্ষত, যিনি একজন শিশুরোগ বিশেষজ্ঞ। ভাট ভদ্রাবতীর সেন্ট চার্লস স্কুলে পড়াশোনা করেছেন এবং মুড়বিদ্রির 'আলভা'স প্রাক-বিশ্ববিদ্যালয় কলেজ' হতে তাঁর প্রাক-বিশ্ববিদ্যালয় পড়াশোনা সম্পন্ন করেছেন। তিনি পুনের আইআইটি জেইই কোচিং ইনস্টিটিউটের প্রাইম একাডেমির একজন মেধাবী ছাত্রী ছিলেন। তিনি দাবি করেছেন যে এই ইনস্টিটিউটে অধ্যয়ন তাঁকে সৌন্দর্য প্রতিযোগিতা জয়লাভ করতে সহায়তা করেছে। আলভাস কলেজে অধ্যয়নকালে তিনি এন সি সিতে ভর্তি হন এবং প্রজাতন্ত্র দিবসের শিবিরে অংশগ্রহণ করার জন্য নির্বাচিত হন। তিনি সার্কভুক্ত দেশগুলোর জাতীয় ক্যাডেট কর্পস প্রতিনিধি দলের সদস্য ছিলেন, এর ফলস্বরূপ শ্রীলঙ্কা মিলিটারি একাডেমি পরিদর্শন করেছিলেন এবং ২০০৯ সালে শ্রীলঙ্কার রাষ্ট্রপতি মহিন্দ রাজাপক্ষের হাত থেকে 'সবদিকে দক্ষ' পুরস্কার গ্রহণ করেছিলেন। পরে তিনি আর. ভি. কলেজ অফ ইঞ্জিনিয়ারিংয়ের ইলেক্ট্রনিক্স প্রকৌশল বিভাগ হতে স্নাতক ডিগ্রি অর্জন করেন। ২০১৪ সালে, তিনি টাইমস গ্রুপ দ্বারা আয়োজিত মিস ডিভা প্রতিযোগিতায় অংশ নিয়েছিলেন এবং মিস ইন্ডিয়া সুপার ২০১৪ জয়লাভ করেন। আশা মিস ডিভা ২০১৪-এ তিনটি বিশেষ পুরস্কার জয় করেছিলেন, যেগুলো হচ্ছে: মিস কনজেনিয়ালিটি, মিস বিউটিফুল স্মাইল এবং মিস ফ্যাসেটিং। তিনি পোল্যান্ডের ক্রিণিকা-জদ্রিজে অনুষ্ঠিত মিস সুপারন্যাশনাল ২০১৪-তে ভারতের প্রতিনিধিত্ব করেছিলেন এবং ২০১৪ সালের ৫ই ডিসেম্বর তারিখে অনুষ্ঠিত প্রতিযোগিতার চূড়ান্ত পর্বে তাঁকে চূড়ান্ত বিজয়ী হিসাবে মুকুট পরানো হয়েছিল। এছাড়াও তিনি উক্ত প্রতিযোগিতায় "সেরা প্রতিভা"-র বিশেষ পুরস্কার লাভ করেছিলেন। তিনি বিদায়ী শিরোপাধারী মিস সুপারন্যাশনাল ২০১৩, ফিলিপাইনের মুত্যা জোহানা দাতুলের দ্বারা মিস সুপারন্যাশনাল ২০১৪-এর মুকুট পড়েছিলেন। মিস সুপারন্যাশনালের বিজয়ী হিসেবে তিনি এক বছর যাবত থাইল্যান্ড, মায়ানমার, হাঙ্গেরি, মরিশাস, চীন এবং পোল্যান্ড এবং ভারতের বিভিন্ন স্থানে ঘুরে বেড়িয়েছেন। আশা বর্তমানে ভারতের মহারাষ্ট্রের মুম্বইয়ে বসবাস করছেন। তিনি মডেল হওয়া ছাড়াও তিনি একজন সামাজিক কর্মী, যিনি অ্যাস্ট্র্রা ফাউন্ডেশন নামে একটি নিজস্ব এনজিও পরিচালনা করেন। "India's Asha Bhat is the first Indian to win Miss Supranational 2014 title"। ibnlive.com। ১৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।  "Asha Bhat attributes her success to parents' encouragement"। The Hindu.com। সংগ্রহের তারিখ ২৫ জানুয়ারি ২০১৬।  "'Miss Supra' Asha Bhat gets felicitated by Alvas foundation"। newskarnataka.com। সংগ্রহের তারিখ ২৩ জানুয়ারি ২০১৬। [স্থায়ীভাবে অকার্যকর সংযোগ] VEERENDRA P.M. (২৭ অক্টোবর ২০১৪)। "Asha Bhat felicitated"। The Hindu। সংগ্রহের তারিখ ২৫ জানুয়ারি ২০১৫।  "MISS SUPRANATIONAL 2014 ASHA BHAT - MAKING INDIA PROUD"। The Times of India। সংগ্রহের তারিখ ২৫ জানুয়ারি ২০১৬।  Divya Nair (৯ ডিসেম্বর ২০১৪)। "How an Indian cadet became Miss Supranational"। rediff.com। সংগ্রহের তারিখ ২৫ জানুয়ারি ২০১৬।  "Miss Diva Universe 2014"। globalbeauties.com। ৩০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।  "Yamaha Fascino Miss Diva 2014: Sub-Contest Winners"। The Times of India। সংগ্রহের তারিখ ২৫ জানুয়ারি ২০১৬।  "ASHA BHAT ALL SET TO GET INDIA'S FIRST MISS SUPRANATIONAL CROWN"। The Times of India। সংগ্রহের তারিখ ২৫ জানুয়ারি ২০১৬।  "ASHA BHAT CROWNED MISS SUPRANATIONAL 2014"। The Times of India। সংগ্রহের তারিখ ২৫ জানুয়ারি ২০১৬।  "Miss India wins Miss Supranational 2014"। globalbeauties.com। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।  "Asha Bhat: Tribute to a Girl with Golden Heart"। thegreatpageantcommunity.com। সংগ্রহের তারিখ ২৫ জানুয়ারি ২০১৬।  উইকিমিডিয়া কমন্সে আশা ভাট সংক্রান্ত মিডিয়া রয়েছে। Asha Bhat official photoshoot for Miss Supranational Asha Bhat at Miss Supranational Miss Supranational Website